


ABOUT US 


Abde Mustafa Official, a team from Ahle Sunnat Wa Jama'at 
Our motto : Serving Quraano Sunnat, preaching Ilme Deen and 
to reform people. 


This team came into existence in the year 2012 and in very 
few years this team did a lot of acts. 


There is also a special place of Abde Mustafa Official on 
social media networking sites. 


Lots of people from all over the world are connected to us 


via Facebook, WhatsApp, Instagram, Telegram, YouTube and 
Blogger. 

Kya Huzoor Ghause Paak Aur Sarkar Ghareeb Nawaz Ki 
Mulagat Huyi? 

Chand Ghair Moatbar Kitabo Mein Is Tarah Ke Wagiyaat Darj 
Hain Jin Se Zaahir Hota Hai Ke Huzoor Ghause Paak Aur 
Sarkar Ghareeb Nawaz Alaihimur Rahma Ki Mulagat Huyi Hai 
Lekin Hageegat Ye Hai Ke Dono Buzurgo Ki Mulagat Saabit 
Nahin 

Is Ki Tafseel Bayaan Karte Huye Shaarahe Bukhari, Hazrat 
Allama Mufti Shariful Haque Amjadi Alaihi Rahma Likhte 
Hain :- 

Is Par Saare Moarrikheen Ka Ittefaq Hai Ke Sarkar Ghause 
Paak Radiallaho Ta'ala Anho Ka Wisal 561 Hijri Mein Hua, Is 
Par Bhi Qareeb Qareeb Ittefaq Hai Ke Hazrate Ghareeb Nawaz 
Radiallaho Ta'ala Anho Ki Wiladat 537 Hijri Mein Huyi Aur Is 
Par Bhi Ittefaq Hai Ke Hazrate Ghareeb Nawaz Ne 15 Saal Ki 
Umr Se Ilme Zaahiri Ke Husool Ke Liye Safar Kiya 

Ek Muddat Tak Aap Samarqando Bukhara Mein llm Haasil 
Karte Rahe 

Uloom -e- Zaahiri Ki Takmeel Ke Baad Murshid Ki Talash 
Mein Nikle Phir 20 Saal Tak Murshid Ki Khidmat Mein Haazir 
Rahe 

20 Saal Ke Baad Khilafat Se Sarfaraz Farmaye Gaye Phir 
Madina -e- Munawwara Mein Haazir Huye Aur Sarkar -e- 
Aazam £ Ne Hindustan Ki Wilayat Ata Farmayi 

Ab Hisaab Lagayein Ke 15 Saal Ki Umr Tak Hazrate Ghareeb 
Nawaz Apne VVatan Mein Rahe Aur 20 Saal Tak Ilme Zaahir 
Talab Farmate Rahe To Ye (20-15) 35 Saal Ho Gaye 

















537 Hijri Mein Wiladat Huyi, 35 Saal Tak Ilme Zaahir Ki Talab 
Mein Rahe (537-435) Yaani 572 Hijri Mein Aapne Iraq Ka 
Rukh Kiya Jab Ke Huzoor Ghause Aazam Ka Wisal 561 Hijri 
Mein Ho Chuka Tha Yaani Hazrate Khwaja Ajmeri Ne Jab Iraq 
Ka Rukh Kiya Us Se 11 Saal Pehle Huzoor Ghause Paak Ka 
Wisal Ho Chuka Tha Phir Mulagat Kaise Huyi? 

(1433) 3H 2K AFAb 1316128726 SALE bibeh) 
Mazkoora Tafseel Se Ye Baat Bilkul Waazeh Ho Jaati Hai Ke 


Sarkar Ghause Aazam Aur Sarkar Ghareeb Nawaz Ajmeri 
Alaihimur Rahma Ki Mulagaat Saabit Nahin 

Ilm Ko Likh Kar.Qaid Kijiye 
Hazrate Sayyiduna Anas Bin Malik Radiallaho Ta'ala Anho 
Farmate Hain Ke Ilm Ko Likh Kar Qaid Kar Lo 

1265 Jr) 

Jab Bhi Koi Aisi Baat Maloom Ho Jise Aap Apni Yaddasht 
Mein Mehfooz Karna Chahte Hain To Chahiye Ke Use Likh 
Lein 
Humare Buzurgo Ka Bhi Yahi Tariqa Tha Ke Aham Baato Ko 
Likh Liya Karte The 
Hazrate Sayyiduna Khaleel Bin Ahmad Alaihi Rahma Farmate 
Hain Ke Maine Jo Kuchh Suna, Likh Liya, Jo Kuchh Likha VVo 
Yaad Kar Liya, Jo Kuchh Yaad Kiya Usse Fayeda Uthaya Hai 


(108 MP yw 

Imam Rabee Bin Naafe Halabi Aur Hazrat Ameer -e- 
Muawiya 

Imam Rabee Bin Naafe Halabi (Mutawaffa 241 Hijri) Farmate 
Hain Ke Hazrate Ameer -e- Muawiya Radiallaho Ta'ala Anho 
Rasool -e- Kareem #8 Ke Sahaba Ka Parda Hain, Jab Koi 
Shakhs Parda Uthata Hai To Jo Kuchh Uske Pichhe Hai Us Par 
Bhi Juraat Karta Hai 
Yaani Jo Hazrat Ameer -e- Muawiya Radiallaho Ta'ala Anho 
Par Taan Karta Hai Ek Waqt Aisa Aata Hai Ke Wo Deegar 
Sahaba Par Bhi Zubaan Daraaz,Karta Hai 


14886 Is. oll 

Nabi Ke Dushman Ko Lalkar 
Jung -e- Uhud Mein Jab Kafiro Ki Taraf Se Ibne Saba Maidan 
Mein Aaya To Hazrate Sayyiduna Ameer -e- Hamza 
Radiallaho Ta'ala Anho Ne Us Ko Ye Keh Kar Lalkara Ke 


Call sË Es dale rët oi d pu s blab pail labia on! | 

















Tarjuma : (Hazrate Ameer -e- Hamza Radiallaho Ta'ala Anho 
Ne Farmaya Ke) "O Aurato Ke Khatne Karne Waali Ke Ladke! 
Tu Allah Ta'ala Aur Uske Rasool Se Dushmani Karta Hai? 

Ye Keh Kar Aapne Us Par Sakht Hamla Kar Diya Aur Usko 
Waasil -e- Jahannam Kar Diya 

Musalman Kaun? 
Daro Khuda Se Hosh Karo Kuch, 
Makro Riya Se Kaam Na Lo 
Ya Islam Par Chalna Seekho, 
Ya Islam Ka Naam Na Lo 
Maujooda Zamane Mein Musalmano Ko Apna Imaan Aur 
Aqeeda Bachana Bahut Mushkil Ho Gaya Hai. Imaan Ke Chor 
Apni Chaalbazo Aur Faraib Karo'n Ke Zariye Bhole Bhale 
Musalmano Ki Aakhirat Barbaad Karne Me Koi Kasar Baki 
Nahi Chhod Rahe Hain. Aise Me Zaruri Hai Ke Humein Ulama 
-E- Haq Ki Taraf Ruju Karna Chahiye Taaki Hum Gumrah 
Firgon Ke Faraibkaariyo Se Aagah Ho Sakein Aur Apne Imaan 
Aur Aqide Ki Hifazat Kar Sakein. 
Abhi Kuch Dino Pehle Magala Banam "Islaah Samaj Ki 
Buniyadi Batein" Nazar Se Guzra Jisko "Aalamin Educational 
and Welfare Society Bareily" Ki Janib Se Shaya Kiya Gaya 
Tha, Padh Kar Bahut Hairat Huyi Ki Aaj Ke Naam Nihad 
Musalmano Ko Kya Ho Gaya Hai Jo Kafiron Ke Qadmo Me 
Gire Jaa Rahe Hai. Jin Logon Ke Sath Islam Muhabbat Karne 
Ko Haraam Qaraar Deta Hai Unhi Ko Apne Bhai Bata Kar 
Musalmano Ko Unse Muhabbat Karne Ka Hath Badhaya Ja 
Raha Hai Aur Shariate Islamiya Ko Majrooh Kiya Jaa Raha Hai 
Kaafir Ki Maut Se Bhi Darta Ho Jiska Dil, 
Kon kehta Hai Use Ki Momin ki Maut Mar. 

















Us Maqale Me Surah Nisa Ki Pehli Aayat Ka Havvala Dete 
Huye Zaahir Kiya Gaya Ke "Saare Insaan Aapas Me Bhai Bhai 
Hai Chahe Wo Kisi Bhi Dharm Ke Ho Lihaza Humein Kisi Se 
Nafrat Nahin Karna Chahiye" 

Quraan Pak Ke Aap Tamam Tarajim Wa Tafsir Padh Lein 
Lekin Aapko Is Aayat Ka Ye Matlab Nahi Milega Lekin Afsos 
Sad Afsos Kaafiron Aur Mushriqon Ko Apna Bhai Banane Ke 
Liye Ye Log Is Had Tak Guzar Gaye Ke Maaz'Allah Inhone 
Quraan Par Jhuth Bandha Aur Quraan Par Jhuth Ka Matlab 
Inhone Allah Par Juth Bandha! 

Irshade Rabbani Hai: 


hoi IGS E y dys E 
(37 2) 518 yw) 

Tarjuma : "Is Se Badh Kar Zalim Kaun Jisne Allah Par Jhuth 
Baandha Ya Uski Aayatein Jhutlayi" 
Hum Qur'aan Majeed Se Kuch.Aayat Pesh.Kar Rahe Hai 
Jinhein Padh Kar Aap Ka Zehan Bilkul Saaf Ho Jayega Ke 
Allah Ne Humein Kya Karne Ka Hukm Diya Hai Aur Hum Kya 
Kar Rahe Hai Aur Naam Nihad Musalmano Ka Shag Bhi Dur 
Ho Jayega. 
In Shaa Allah 


(1) Musalman-Musalman Bhai Bhai Hai 
(Surah Hazraat: 10) 

















(2) Muslaman Kaafiro Ko Apne Dost Na Bana Le, Muslamano 
Ke Siwa Jo Aisa Karega Use Allah Se Kuch Ilaaga Na Raha. 
(Surah Aale Imran:28) 


(3) Aye Imaan Waalon! Apne Baap Aur Apne Bhaiyo Ko Dost 
Na Samjho Agar Woh Imaan Par Kufr Pasand Kare Aur Tum 
Me Se Jo Koi Unse Dosti Kare. 

(Surah Tauba:23) 


(4) Aye Imaan Waalon! Jinhone Tumhare Deen Ko Hansi Khel 
Bana Liya Hai Wo Jo Tumse Pahle Kitaab De Gaye (Yahood o 
Nasara) Aur Kaafir Un Mein Se Kisi Ko Dost Na Banao Allaah 
Se Darte Raho Agar Imaan Rakhte Ho. 

(Surah Maaida:57) 


(5) Zarur Tum Musalmano Ka Sab Se Badh Kar Dushman 
Yahoodiyo Aur Mushrigo ko Paaoge: 
(Surah Maaida:82) 


Mazkurah Aayat Se Hume Pata Chal Gaya Ke Kafiron Aur 
Mushrigon Se Dosti Karna Kaisa Hal 

Allah Ne Yahan Tak Farmaya Ke Jo Koi Unse Dosti Karega To 
Allah Se Uska Kuch Ilaaga Nahi Yani Woh Seedha Jahannam 
Rashid Ho Jayega. Aur Doosri Jagah Irshad Farmaya Agar 
Tumhare Baap Aur Bhai Bhi Imaan Aur Kufr Ko Sirf Pasand 
Kare To Unse Bhi Dosti Na Nibhao. Unhein Bhi Doodh Mein 
Se Makkhi Ki Tarah Nikaal Kar Phenk Do Aur Farmaya 

















Kafiron Ne Tumhare Deen Ka Hansi Khel Bana Liya Hai To 
Tum Kaise Unhein Bhai Ya Dost Bana Sakte Ho Aur Agar 
Tum Imaan Wale Hoge Allah Se Darte Hoge To Hargiz 
Unhein Dost Nahi Banaoge. 

Allah Ta'ala Ne Musalmano Ka Sabse Bada Dushman 
Yahoodiyo Aur Mushriko Ko Bataya. Hum Jis Mulk Me Reh 
Rahe Hai Isme Taadaad Ke Hisab Se Mushriq Zyada Hain 
Isliye Humare Sab Se Badh Kar Dushman Mushriq Hain. Afsos 
Aaj Naam Nihad Musalman Allah Ke Farman Ko Bhool Kar 
Mushriko Ke Talwe Chatte Nazar Aa Rahe Hai Aur Unke Sath 
Dosti Nibhate Nazar Aa Rahe Hai Kya Isiliye Tumhein 
Musalman Banaya Gaya Tha Ki Tum Duniya Me Aa Kar 
Kafiron Mushrigo se Muhabbat Aur Ulfat Ka Dars Do. 

Aaj Tum Allah Uske Rasool Nabi -E- Kareem # Ko Naraaz 
Kiya Hai. Tabhi Musalman Dar Dar Ki Thokrein Khaa Rahe 
Hain. Aaj Musalman Har Jagah Musibato Me Nazar Aa Rahe 
Hai. Sirf Isliye Ke Tum. Aphne Deen Ko-Chhorh Kar Kufr Me 
[zzat Talash Karne Lag Gaye Ho. Kafiro Se Muhabbat Ka 
Paath Padhne Waale Apni Aakhirat Ka Janaza Na Nikaalein 
Aur Haan! Agar Unhein Kufr Pasand Hai To Islam Ka Naam 
Na Lein. Aur Na Aise Magale Chhap Kar Musalmano Ko 
Kafiro Se Muhabbat Karne Ka Dars Dein. Izzat Allah Ke Hath 
Mein Hai Aur Tum Kafiro Se Izzat Ki Bhikh Mangte Ho. 
Irshade Rabbani Hai: 

Wo Jo Musalmano Ko Chodh Kar Kaafiron Ko Dost Banate 
Hain Kya Unke Pas Izzat Dhoondhte Hai To Izzat To Saari 
Allah Ke Liye Hai. 

















Na Le Kafiron Se Madad Koi Sunni 
Sulah Kali Fitne Mita Taaj Wale 

Humara Deen Humein Har Kisi Se Pyaar Muhabbat Karne Ki 
Ijajat Nahi Deta Kyun Ki Jaisa Humare Liye Khaane Pine Ki 
Hadein Bani Huyi Hain Ki Ye Halaal Hai Ye Haraam Hai Aise 
Hi Dosti Aur Dushmani Ki Bhi Hadein Hai Ki Ye Dosti 
Haraam Hail Aur Ye Halaam. 
Kafiron Se Dosti Nibhane Walo Ke Liye Saja: 
Irshade Rabbani Hai: 


EN KS ING GAN ISIS 
Tarjuma : Aur Zaalimo Ki Taraf Na Jhuko Ke Tumhein Aag 
Chhuyegi. 
(Surah Hood:1123) 


Mufti Ahmad Yaar Khan Naeemi Rahmatullah Alaih Is Aayat 
Ke Tafseer Me Farmate Hai: 

Hargiz Maa'yil Na Honaa Un Badbakht Kafiro Ki Taraf Jo 
Duniya Jahan Me Khaali Raha. Yani Oauli Aur Amali 
Muhabbat Tu Darkinaar Un Ki Tareef Ka Dil Me Khyaal Tak 
Na Aane Paye Na Unke Kisi Amal Se Khus Hona, Na Deen Ke 
Mugable Kabhi Kisi Muamle Me Kisi Kafir Ki Ita'at Karna, Na 
Kafiron Aur Badkaaron Ki Majliso Sohbato Me Bethna. Unme 
Se Jo Kaam Bhi Kiya Jaye To Maa'ilan(Yani Kafiro Ki Taraf 
Jhukna) Paya Gaya. Lihaaza Aye Musalmano Agar Tum Baaz 
Na Aaye To Allah Aur Uske Rasool Alaihissalam Ki Muhabbat 
Tum Se Mit Jayegi Uska Anjaam Kya Hoga Tum Ko Jahannam 

















Ki Aag Bhadakti Huyi Chhuyegi Aur Uska Chhuna Bhi Bada 
Azaab Hai. Ye To Sirf Milan Zalim Ki Saja Hai To Andaza 
Lagao Ke Zalim Ki Saja Kya Hogi! 


Musalman Kaun: 
Irshade Rabbani Hai: 


BES na VE pë id She sola Ses BE GLI GS NID 
CA Ss ea 


To Aye Mehboob! Tumahre Rab Ki Oasam Wo Musalman Na 
Honge Jab Tak Ki Apne Aapas Ke Jhagde Me Tumhein 
Haakim Na Banaye. Phir Jo Kuch Tum Hukm Farma Do Apne 
Dilon Me 1s Se Rukawat Na Banaye Aur Use Maan kein. 
(Surah Nisa:65) 

Yani Musalman Wahi Hai Jo Apne Deeni Aur Duniyaawi 
Muamlo'n Me Huzoor Alaihissalam Ke Hukm Ko Maane. Jaisa 
Ki Huzoor Alaihissalam Ne Farmaya : Aisa Kare Apni Taraf Se 
Deen Me Taweelein Na Kare. 


oe that pata Si ao INO) 


AC GG Ne, Pag NASA see a zi 
Yaani Musalman Wahi Hai Jo Allah Aur WA Rasool 
Alaihissalam Se Mukhalifat Karne Wale Ko Apna Dushman 
Jane. Chahe Wo Uske Baap Ya Kisi Dost Ya Bhai Ya Rishte 
Dar Hi Kyun Na Ho. 

Cryd. 5 s38 3 


Sl Binay? banay sh £g wydda y ati Gila) 


ci id deis ce df 
Aye Imaan Waalon! Tum Mein Jo Koi Apne Deen Se Phire Ga 
(Yani Murtad Ho Jayega) To Angareeb Allah Aise Log Layega 
Ke Wo Allah Ke Pyaare Aur Allah Unka Pyaara, Musalmano 
Par Narm Aur Kafiron Par Sakht. 
(Surah Maaidah:54) 
Yani Musalmano Ki Pahchaan Ye Hai Ke Wo Apne Musalman 
Bhai Ke Liye Narm Hote Hai Kafiron Ke Liye Sakht Hote Hai. 
Allah Ta'ala Humein Kafiron, Badmazhabo, Gumrahon, 
Zaalimon Ki Muhabbat Se Bachaye Aur Musalmano Se Acche 
Akhlag Se Paish Aane Ki Taufeeg Ataa Farmaye Ameen. 


naa 
Zz 


Ahqar Muhammad Hassan Raza Rayeeni 


Tafreehul Khatir Mein EkJhootiRivvayat 
Mash'hoor Kitab "Tafreehul Khatir™ Mein Huzoor Sayyiduna 
Ghause Aazam Radiallaho Ta'ala Anho Ki Nisbat Se Ye 
Riwayat Dakhil Hai Ke Aap Radiallaho Ta'ala Anho Ka Ek 
Khadim Faut Ho Gaya 
Uski Biwi Aapki Khidmat Mein Haazir Huyi Aur Aah Wazari 
Karne Lagi 
Usne Aapse Apne Shauhar Ko Zinda Karne Ki lltija Ki 
Aapne llme Batin Se Dekha Ke Malkul Maut Us Din Qabz Ki 
Gayi Tamam Rooho Ko Le Kar Aasman Par Ja Rahe Hain 

Aapne Use Roka Aur Kaha Ke Mere Khadim Ki Rooh Wapas 
Kar Do To Malkul Maut Ne Ye Keh Kar Mana Kar Diya Ke 
Maine Ye Roohein Allah Ta'ala Ke Hukm Se Qabz Ki Hain 


Jab Malkul Maut Ne Rooh Wapas Nahin Ki To Aapne Rooho 
Ki Tokri (Jis Mein Us Din Qabz Ki Gayi Tamam Roohein Thi, 
Wo) Chheen Li! Isse Hua Ye Ke Jitni Roohein Thi Wo Sab 
Apne Apne Jismo Mein Wapas Chali Gayi 
Malkul Maut Ne Allah Ta'ala Ke Huzoor Arz Ki : Maula Tu To 
Jaanta Hai Jo Takraar Aaj Mere Aur Abdul Qadir Ke Darmiyan 
Huyi, Usne Tamam Arwaah Chheen Li 
Is Par Allah Ta'ala Ne Irshad Farmaya Ke Aye Malkul Maut 
Beshak Abdul Qadir Mera Mahboob Hai, Tu Ne Us Ke 
Khadim KiRooh Ko Wapas Kyun Nahin Kiya? Agar Ek Rooh 
Ko Wapas Kar Dete To Itni Roohein Apne Haatho Se De Kar 
Pareshan Na Hote 

Un abi ksa iran TEF NGI A) 
Isi Riwayat Ke Baare Mein Imam -e- Ahle Sunnat, Aala Hazrat 
Rahimahullah Se Sawal Kiya Gaya, Bas Farq Itna Hai Ke 
Yahan Khadim Ki Biwi Ka Zikr Hai Aur Sawal Mein Khadim 
Ke Bete Ka 
Sawal Mein Ye Izafa Bhi Hai Ke Jab Malkul Maut Ne Rooh 
Wapas Karne Se Inkar Kiya To Huzoor Ghause Paak Ne 
Unhein Ek Thappad Maara Jisse Malkul Maut Ki Aankh 
Baahar Nikal Gayi! 

Aala Hazrat Radiallaho Ta'ala Anho Ne Jawaban Irshad 
Farmaya Ke Ye Riwayat Iblees Ki Ghadi Huyi Hai Aur Is Ka 
Padhna Aur Sunna Dono Haraam! Ahmag, Jahil, Be Adab Ye 
Samajhta Hai Ke (Is Riwayat Ko Bayaan Kar Ke) Hazrate 
Ghause Aazam Ki Tazeem Karta Hai Halanki Wo Huzoor Ki 
Sakht Tauheen Kar Raha Hai 


(P1426) Ia KIGLIH630J 290 EN) 
Abde Mustafa 


Baarah Saal Pehle Doobi Huyi Baraat 
Chand Kitabo Mein Huzoor Sayyiduna Ghause Aazam 
Radiallaho Ta'ala Anho Ki Ek Karamat Ka Zikr Milta Hai Ke 
Aapne 12 Saal Pehle Doobi Huyi Baraat Ko Waapas Nikal 
Diya 
Ye Riwayat Awaam -o- Khawas Mein Bahut Mash'hoor Hai 
Lihaza Mukammal Waqiya Likhne Ki Zaroorat Nahin 
Is Riwayat Par Guftagu Karte Huye Khalifa -e- Aala Hazrat, 
Hazrat Allama Syed Deedar Ali Shah Alaihi Rahma Farmate 
Hain Ke Huzoor Ghause Aazam Ki Karamaat Darja -e- 
Tawatur Ko Pahunchi Huyi Hain Jaisa Ke Imam Yafai Ne 
Likha Hai Ke "Aapki Karamaat Mutawatir Ya Tawatur Ke 
Qareeb Hain Aur Ulama Ke Ittefaq Se Ye Amr Maloom Hai Ke 
Aapki Manind Karamaat Ka Zuhoor Aapke Baghair Aafaq Ke 
Mashaikh Mein Se Kisi Se Na Hua" Magar Ye Baraat Waali 
Riwayat Kisi Moatbar Ne Nahin Likhi Lekin Isse Ye Laazim 
Nahin Aata Ke Hazrate Ghause Paak Is Darje Ke Na The 

Aksar Milad Khwan (Muaarrireen) Wagif Na Hone Ki Wajah 
Se Muhmal Riwayaat Auliya Wa Ambiya Ki Taraf Mansoob 
Kar Dete Hain Aur Ye Samajhte Hain Ke Agar Ye Yahan 
Ghalat Hai To Bhi Unki Tareef Humne Poori Kar Di, Ye Sawab 
Ki Tawaggo Bhi Karte Hain, Khair Khuda In Par Raham Kare 


Hazaaro Karamaat Auliyaullah Aur As'haab -e- Rasool 
Alaihissalam Se Zahir Na Huyi To Kya Jhooti Riwayat Keh 
Dene Se Unka Rutba Badh Jayega? Harghiz Nahin 
As'haab -e- Rasool Tamam Ghauso Outub -o- Auliya Se Afzal 
Hain Aur Tehgeeg Se Saabit Hai Ke Auliyaullah Ki Karamaat 
Aksar Ashaab Se Zyada Hain, Bahar Haal Ye Riwayat Kisi 
Moatbar Ne Nahin Likhi Aur Imkaan -e- Agali Se Koi Amr 
Yageeni Nahin Ho Sakti 
(A50 lw AG) 

Imam -e- Ahle Sunnat, Aala Hazrat Rahimahullah Se Jab Is 
Riwayat Ke Mutallig Sawal Kiya Gaya To Aapne Farmaya Ke 
Agarche Ye Riwayat Nazar Se Kisi Kitab Mein Na Guzri Lekin 
Zubaan Par Mash'hoor Hai Aur Is Mein Koi Amr Khilaf -e- 
Shara Nahin Lihaza Is Ka Inkar Na Kiya Jaaye 

(SLAA ISHI WIZI 
Maloom Hua Ke Is Riwayat Ka Koi Moatbar Wa Mustanad 
Makhaz Maujood Nahin Aur Ek Pahlu Ye Hai Ke Ba Oaul 
Imam -e- Ahle Sunnat Is Riwayat Ka Inkar Bhi Na Kiya Jaaye 
Lekin Phir Bhi Hum Kehte Hain Ke Zyada Munasib Yahi Hai 
Ke Aisi Riwayaat Ko Bayaan Karne Se Parhez Kiya Jaaye 

Hazrate Ghause Aazam Radiallaho Ta'ala Anho Ke Fazail 
Bayaan Karne Ke Liye Deegar Sahih Rivvayaat Ko Shamil -e- 
Bayaan Kiya Jaaye 


Abde Mustafa 


Mera Mureed Jannat Mein 
Hazrate Sayyiduna Ghause Aazam Radiallaho Ta'ala Anho Ne 
Apne Mureedeen Ke Liye Jo Basharatein Irshad Farmayi Hain 
Ke Mera Mureed Baghair Tauba Ke Na Marega Aur Main 
Uske Liye Jannat Ka Zaamin Hoon Waghaira, Inko Bayaan 
Karte Huye Etidal Ko Malhooz,Rakhna Bahut Zaroori Hai 
Humare Kehne Ka Matlab Ye Hai Ke Awaamun Naas Ke 
Saamne Ye Ya Is Tarah Ki Baato Ko Is Andaaz Mein Pesh Na 
Kiya Jaaye Jisse Wo Maidan -e- Amal Mein Hathyar Daal Dein 
Aur Isi Ummeed Par Nek Kaamo Ko Tark Kar Dein Ke 
Humare Liye To Jannat Ki Basharat Rakhi Huyi Hai 
Iska Ye Matlab Bhi Nahin Ke In Basharato Ko Chhupaya Jaaye 
Aur Sirf Khauf Paida Karne Ke Liye Aisa Tarz Apnaya Jaaye 
Ke Ek Aam Aadmi Ye Samajh Baithe Ke Ab To Humara 
Kuchh Ho Hi Nahin Sakta Aur Jahannam Humare Liye Tayyar 
Hai 
Mukhtasar Ye Ke Khauf Wa Ummeed Ke Darmiyan Raha 
Jaaye 
Imam Faqeeh Abulais Nasr Samarqandi Hanfi Alaihi Rahma Isi 
Amr Ki Baabat Likhte Hain Ke VVaayiz (Muqarrir) Khauf VVa 
Ummeed Dono Ko Apna Mauzu -e- Sukhan Banaye 

Sirf Khauf Ya Sirf Ummeed Ke Mauzu Par Bayaan Na Kare 
Kyunki Aisa Karna Mamnoo Hai 


58753 JE ËN) 
Abde Mustafa 


Tu Mera Ghulam, Tera Baap Mere Nana Ka Ghulam 
Hasnain -e- Kareemain Ki Shaan -0- Azmat Bayaan Karni Ho 
Ya Faruque -e- Aazam Ka Ishqe Rasool, Dono Ke Liye Ek 
Riwayat Kasrat Se Bayaan Ki Jaati Hai Jo Kuchh Yun Hal :- 
Ek Martaba Hasnain -e- Kareemain Aur Faruque -e- Aazam Ke 
Bete Bachpan Mein Saath Mil Kar Khel Rahe The Ke Achanak 
Kisi Baat Ko Le Kar Ladayi Ho Jaati Hai! Baato Hi Baato Mein 
Imam Husain-Radiallaho Ta'ala Anho Ne Farugue -e- Aazam 
Ke Shahzade Se Farmaya Ke “Tu Mera Ghulam Aur Tera Baap 
Mere Nana Ka Ghulam" 

Ye Sun Kar Hazrate Umar Farugue Radiallaho Ta'ala Anho Ke 
Sahabzade Ko Bura Laga Aur Wo Is Baat Ki Shikayat Karne 
Ke Liye Apne Walid Ke Paas Chale Gaye 

Walid Sahab Se Kaha Ke Hasnain Mujhe Aisa Aisa Kehte Hain 
Hazrate Umar Farugue Radiallaho Ta'ala Anho Ne Apne Bete 
Se Farmaya Ke Jaao Aur Unse Ye Baat Likhwa Kar Le Aao, 
Chunanche Ibne Umar Ne Hasnain Kareemain Se Kaha Ke 
Aapne Jo Kaha Hai Use Kaghaz Par Likh Dijiye 

Imam Husain Radiallaho Ta'ala Anho Ne Wahi Baat Likh Bhi 
Di 

Jab Hazrate Umar Faruque Radiallaho Ta'ala Anho Ke Haath 
Mein Wo Kaghaz Diya Gaya To Aap Use Chumne Lage Aur 

Bahut Khush Huye, Phir Apne Bete Se Farmaya Ke Beta Ab 
Mujhe Maidan -e- Hashr Ka Koi Khauf Nahin Kyunki Mujhe 
Aale Rasool Ne Rasoolullah Ka Ghulam Likh Diya Hai, Is 
Chitthi Ko Mere Kafan Mein Rakh Dena Taaki Munkar Nakeer 
Mujhse Sawalaat Na Karein, Phir Aapne Apne Bete Ko 
Naseehat Karte Huye Hasnain Kareemain Ke Fazail Bataye 
Aur Unki Ghulami Karne Ka Hukm Diya 
Ye Wagiya Mukhtalif Alfaaz Mein Bayaan Kiya Jaata Hai 
Ye Wagjya Itna Mash'hoor Hai Ke Aksar Muqarrireen Ise 
Bayaan Karte Hain 
Humne Kitabo Mein Ise Talash Kiya Lekin Humein Nahin 
Mila, Iske Bar Aks Jo Mila Wo Peshe Khidmat Hai :- 
Hazrat Allama Mufti Shah Muhammad Ajmal Qadri 
Rahimahullah Se Isi Waqiye Ke Mutalliq Sawal Kiya Gaya Ke 
Ye Waqiya Sahih Hai Ya Ghalat? Saayil Ne Ye Bhi Likha Hai 
Ke Is Wagiye Par Sufi Azeez Ahmad Sahab Barelwi Aur 
Chand Ulma Ne Aitraz Kiya Hai 
Aapne Jawab Mein Tehreer Farmaya :- 
Ye Wagiya Kisi Arabi Ki Moatbar Wa Mustanad Kitab Mein 
Meri Nazar Se Nahin Guzra To Yageen Ke Saath Na Isko 
Sahih Kaha Ja Sakta Hai Na Ghalat 

(62005 aint ch b629P AG MI 
Abde Mustafa Kehta Hai Ke Jo Hazraat Is Riwayat Ko Bayaan 
Karte Hain Un Par Lazim Hai Ke Hawala Bhi Bayaan Karein 
Aur Kisi Bhi Riwayat Ko Bayaan Karne Se Pehle Is Baat Ko 
Madde Nazar Rakhein Ke Sirf Mash'hoor Hone Ki Wajah Se 
Kisi Riwayat Ko Bayaan Karna Durust Nahin 

Abde Mustafa 


Ja Tujhe Saat Bete Honge 
Hazrate Sayyiduna Ghause Aazam Radiallaho Ta'ala Anho Ki 
Karamat Bata Kar Ye Riwayat Bayaan Ki Jaati Hai Ke Ek 
Aurat Aap Ki Khidmat Mein Haazir Huyi Aur Kaha Ke Ya 
Hazrat Mujhe Beta Do! 
Aapne Farmaya Ke Lauhe Mehfooz Mein Teri Oismat Mein 
Beta Nahin Hai 
Aurat Ne Kaha : Agar Lauhe Mehfooz Mein Hota To Aap Ke 
Paas Kyun Aati? 
Aap Ne Allah Ta'ala Se Arz Kiya Ke Ya Khuda Tu Is Aurat Ko 
Ek Beta De De 
Jawab Aaya Ke Lauhe Mehfooz Mein Nahin 
Arz Kiya Ke Do Bete De, Hukm Hua Ke Jab Ek Nahin To Do 
Kahan Se Doon? 
Arz Kiya Ke Teen Bete. De, Irshad Hua Ke Ek Bhi Nahin To 
Teen Kahan Se Doon? Iski Tagdeer Mein Bilkul Nahin 


Jab Wo Aurat Na Ummeed Ho Gayi To Ghause Aazam Ne 
Ghusse Mein Aa Kar Apne Darwaze Ki Khaak Se Taweez 
Bana Kar De Di Aur Kaha Ke Ja! Tujhe Saat Bete Honge 

Wo Aurat Khush Ho Kar Chali Gayi Aur Uske Saat Ladke 
Huye 

Is Rivvayat Ke Mutalliq Hazrat Allama Mufti Shah Muhammad 
Ajmal Qadri Rahimahullah Likhte Hain Ke Ye VVaqiya Kisi 
Moatbar VVa Mustanad Kitab Mein Nazar Se Na Guzra Aur Ba 

Zaahir Be Asal Aur Laghw (Wahiyaat) Maloom Hota Hai, Inse 
Ihteraz Karna Chahiye Aur "Bahjatul Asraar" Se Hazrat Ki 
Karamaat Bayaan Karni Chahiyein 


(2005 IHU JA jt b JL AG ena a JAN LAI Sol th) 
Abde Mustafa 


Ghause Aazam Aur Hague Goyi 
Allama Ibne Kaseer Apni Tarikh Mein Likhte Hain Ke Hazrate 
Sayyiduna Shaykh Abdul Qadir Jilani Radiallaho Ta'ala Anho 
Khulafa, Wuzara, Salateen Aur Awaam Wa Khawaas Sab Ko 
Neki Ka Hukm Dete Aur Buraiyo Se Mana Farmate Aur Badi 
Saaf Goyi Aur Jurat Ke Saath Inko Bhare.Majme Mein Aur Bar 
Sare Mimbar Alal Ailan Tok Dete The Aur Allah Ta'ala Ke 
Mamle Méin Kisi Malamat Karne Waale Ki Aapko Parwa Na 
Hoti Thi, Intehayi Be Baak Aur Haque Go The 


APA ALE BJ lbs EN 
Abde Mustafa 


Huzoor Ghause Paak Ka Khwab 
Imam -e- Ahle Sunnat, Aala Hazrat Radiallaho Ta'ala Anho Se 
Sawal Kiya Gaya Ke Kya Ye Riwayat Sahih Hai Ke Huzoor 
Ghause Paak Radiallaho Ta'ala Anho Ne Khwab Dekha Ke 
Imam Ahmad Bin Hambal Radiallaho Ta'ala Anho Farmate 
Hain Ke Mera Mazhab Zayeef Hua Jaata Hai Lihaza (Aye 
Abdul Qadir) Tum Mere Mazhab Mein Aa Jaao, Mere Mazhab 

Mein Aane Se Mere Mazhab Ko Taqwiyat Ho Jayegi, Isliye 
Ghause Paak Hanafi Se Hambali Ho Gaye? 

Aala Hazrat Radiallaho Ta'ala Anho Ne Jawab Mein Farmaya 
Ke Ye Riwayat Sahih Nahin, Huzoor Ghause Paak Humesha 
Se Hambali The Aur Baad Ko Jab Mansab -e- Ijtihad -e- 
Mutlaq Haasil Hua To Mazhab -e- Hambal Ko Kamzor Hota 
Hua Dekh Iske Mutabiq Fatwa Diya Ke Huzoor Muhiyuddin 
Aur Deen -e- Mateen Ke Ye Chaaro Sutoon Hain, Logon Ki 
Taraf Se Jis Sutoon Me Za'af Aata Dekha Uski Taqwiyat 
Farmayi 


(21425 rë KILLA ZI 26 c03? 1S) 
Abde Mustafa 


Kutte Ki Takhleeq Par Ek Be Asal Riwayat 
Ek Riwayat Bayaan Ki Jaati Hai Ke Hazrate Adam 
Alaihissalam Ke Putle Par Iblees Ne Thook Diya To Allah 
Ta'ala Ne Wahan Se Mitti Nikal Kar Kutta Bana Diya 
(Mulakkhasan) 
Main (Abde Mustafa) Ne Baaz Logon Ko Ye Bhi Kehte Huye 
Suna Ke "Chunki Hazrate Adam Alaihissalam Ki Mitti Se 
Kutte Ko Paida Kiya Gaya Isiliye Ye Jaanwar Wafadar Hota 
Hai Aur Napaak Isliye Ke Iblees Ka Thook Shamil Hai" Is 
Riwayat Mein Itne Bareek Nukto Ko Dekh Paana Humare Bas 
Ki Baat Nahin Albatta Jo Humari Aankho Ne Dekha Use 
Bayaan Karte Hain 
Is Riwayat Ke Mutalliq Hazrat Allama Mufti Wagaruddin 
Qadri Razvi Rahmatullahi Ta'ala Alaih Farmate Hain Ke Ye 

Riwayat Be Bunyad Aur Laghw (Bakwas) Hai, Sahih Riwayat 
Mein Iska Koi Tazkira Nahin Milta 


(344 PAGASH 9) 
Abde Mustafa 


Imam Shaybi Aur Jhoota Mugarrir 
Imam Shaybi Jo Ke Ajilla Tabayeen Mein Se Hain, Farmate 
Hain Ke Main Ek Masjid Mein Namaz Padhne Ke Liye Gaya 
To Dekha Ke Ek Lambi Dadhi Waala Shakhs Tagreer Kar Raha 
Hai, Unhein Log Ghere Huye Hain, Usne Bayaan Kiya Ke 
Nabiye $ë Ne Irshad Farmaya Ke Allah Ta'ala Ne Do Soor 
Paida Farmaye Hain, Har Soor Mein Do.Baar Phoonka Jayega 
Ek Behoshi Ke Liye Ek Qayamat Ke Liye 


Imam Shaybi Ne Us Mugarrir Se Kaha Ke Allah Se Dar! Jhooti 
Hadees Mat Bayaan Kar, Allah Ta'ala Ne Sirf Ek Soor Paida 
Kiya Hai Jis Mein Do Baar Phoonka Jayega To Us Mugarrir Ne 
Kaha Ke Aye Badkirdar Tu Mera Radd Karta Hai Aur Joota 
Utha Kar Imam Shaybi Ko Maarne Laga Phir Poora Majma 
Imam Shaybi Par Toot Pada Aur Pitayi Shuru Kar Di Aur Imam 
Shaybi Kehte Hain Ke Mujhe Us Waqt Tak Nahin Chhoda Jab 
Tak Main Ne Ye Nahin Kaha Ke Allah Ta'ala Ne Do Soor 
Paida Kiye Hain, To Un Logon Ne Meri Jaan Bakhshi 


(1304 Kep SCs Gali coh) 

Aaj Ke Mugarrireen Aur Awaam Ka Bhi Yahi Haal Hai, Agar 
Koi Shakhs Keh De Ke Fulan Mugarrir Ne Jhoota Waqiya 
Bayaan Kiya Hai To Uski Khair Nahin 


Abde Mustafa 


Biwi Ho To Aisi 
Ek Tabeyi Buzurg, Hazrate Sayeed Bin Musayyab 
Rahmatullahi Ta'ala Alaih Ne Apni Sahabzadi Ka Nikah Apne 
Ek Talib -e- IIm Se Kiya, Dusre Din Subah Ke Waqt Jab Unke 
Shauhar Ghar Se Nikalne Lage To Shehzadi Sahiba Ne Puchha 
Ke Mere Sartaj! Kahan Tashreef Le Ja Rahe Hain? 
Unhone Kaha Ke IIme Deen Seekhne Ke Liye (Aapke Walid) 
Sayeed Bin Musayyab_Ki Majlis Mein Ja Raha Hoon 
Shehzadi Sahiba Ne Kaha Ke Aap Baith Jatye! (Mere Walid Ke 
Paas Mat Jaiye) IIme Sayeed Main Aapko Sikhati Hoon! 


Cc MEI TË TU Pl: ËN 
Allah Ta'ala Humein Bhi Aisi Ilm VVaali Bivvi Ata Farmaye Jo 


Khidmat -e- Deen Mein Humari Madad Kare 
Aamin 


Abde Mustafa 


Jhoote Muqarrir Ne Had Kar Di 
Kabhi Kabhi Humein Muqarrireen Se Aisi Rivvayaat Sunne Ko 
Milti Hai Ke Hum Hairan VVa Pareshan Ho Jaate Hain 

Aise Aise Qisse Ke Na To Kabhi Aankho Ne Dekhe Aur Na 
Kaano Ne Sune 

Aisi Riwayaat Sun Kar Awaam Bhi Khush Hoti Hai Ke Chalo 
Aaj Kuchh Naya Sunne Ko Mila Hai 

Daur -e- Haazir Mein To Kuchh Mugarrireen Ka Yahi 
Rawaiyya Hai Ke Bas Kuchh Naya Hona Chahiye 

Aise Muqarrireen Ko Bas Apne Bazaar Aur Apni Shohrat Ki 
Fikr Hoti Hai 

Humare Zamane Ke Muqarrireen To Qabil -e- Tareef Hain Hi 
Lekin Guzishta Zamane Mein Bhi Aise Mugarrireen Guzre 
Hain Jinke Karname Qabil -e- Zikr Hain 


Ek Martaba Imam Ahmad Bin Hambal Aur Imam Yahya Bin 
Muyeen Ne Ek Masjid Mein Namaz Ada Ki 

Isi Dauran Ek Qissa Go Mugarrir Khada Hua Aur Usne Bayaan 
Shuru Kiya Ke "Mujhse Ahmad Bin Hambal Aur Yahya Bin 
Muyeen Ne Riwayat Ki Aur Unhone-Abdur Razzag Se Riwayat 
Ki, Unse Maamar Ne, Unse Oatada Ne, Unse Anas Bin Malik 
Ne Ke Rasoolullah £ Ne Irshad Farmaya Ke Jis Shakhs Ne Ek 
Martaba Kalima -e- Tayyiba Padha To Allah Ta'ala Uske Har 
Lafz Se Ek Parinda Paida Farmata Hai Jiski Chonch Sone Ki 


Hoti Hai Aur Uske Par Marjaan Ke Hote Hain........ " Aur Phir 
Is Hadees Ko Itna Tool Diya Ke Taqreeban Bees Safahaat 
Mein Aaye 


Mugarrir Sahab Ki Bayaan Karda Riwayat Sun Kar Imam 
Ahmad Bin Hambal Imam Yahya Bin Muyeen Ko Dekhne 
Lage Aur Wo Imam Ahmad Bin Hambal Ko 

Imam Ahmad Bin Hambal Ne Imam Ibne Muyeen Se Puchha 
Ke Kya Aapne Ise Ye Hadees Bayaan Ki? To Imam Ibne 
Muyeen Ne Kaha Ke Khuda Ki Qasam! Maine Ye Hadees Aaj 
Pehli Baar Suni Hai 

Jab Wo Qissa Go Apni Taqreer Se Farigh Hua To In Dono Ne 
Usko Bulaya Aur Imam Ibne Muyeen Ne Puchha Ke Ye 
Hadees Tumse Kisne Bayaan Ki? Usne Jawab Diya Ke Mujhse 
Ahmad Bin Hambal Ne Aur Yahya Bin Muyeen Ne Bayaan 
Kiya Hai Is Par Imam Ibne Muyeen Ne Farmaya Ke Main Hi 
Ibne Muyeen Hoon Aur Ye Ahmad Bin Hambal Hain Aur 
Hum Dono Ne Aaj Pehli Baar Ye Hadees Tumhare Moonh Se 
Suni Hai 


Ye Sun Kar Usne Fauran Kaha Ke Are Tum Ibne Muyeen Ho? 
Unhone Kaha Ke Haan Main Hi Hoon To Usne Kaha Ke 
Maine To Suna Tha Ke Ibne Muyeen Ahmag Hai, Aaj Is Baat 
Ki Tasdeeq Bhi Ho Gay]! 

Imam Ibne Muyeen Ne Puchha Ke Tumne Kaise Jaana Ke 
Main Ahmaq Hoon? Usne Kaha Ke Tum Samajhte Ho Ke 
Dunya Mein Tum Dono Ke Ilawa Koi Ahmad Bin Hambal Aur 
Ibne Muyeen Nahin Hai, In Ahmad Bin Hambal Ke Ilawa 
Maine Satra (17) Ahmad Bin Hambalo Se Ye Riwayat Suni Hai 


(MILA NP IS NGANGGEN EN 


Abde Mustafa 

Purane Zamane Ke Jhoote Muqarrireen 
Aaj Humare Beech Kaseer Tadaad Mein Aise Muqarrireen 
Maujood Hain Jo Jhooti Rivvayaat Aur Manghadat Qisse 
Bayaan Karne Mein Mahir Hain 
Aise Muqarrireen Ki Tarikh Bahut Purani Hai Chunanche 
Imam Ibne Qutaiba (Mutawaffa 276 Hijri) Apne Zamane Ke 
Mugarrireen Ke Baare Mein Kya Likhte Hain Use Padhein, 
Aisa Lagta Hai Ke Daure Haazir Unki Nazro Mein Hai 


Aap Likhte Hain Ke Ye Waayizeen Jab Jannat Ka Zikr Karte 
Hain To Kehte Hain Is (Jannat) Mein Mushk Ya Zafran Ki 
Hoorein Hongi, Inke Badan Ki Banawat Aisi Hogi, Allah Ta'ala 
Ne Apne Waliyo Ke Liye Motiyo Ka Safed Mahal Banaya Hai 
Jis Mein Sattar Hazaar Ye Hoga Sattar Hazaar Wo Hoga Aur 
Phir Wo Muaarrir Sattar Sattar Hazaar Ki Itni Cheezein 

Bayaan Karega Ke Goya Jannat Mein Kisi Cheez Ki Tadaad 
Sattar Hazaar Se Kam Hona Jaayez Hi Nahin 


(Aap Mazeed Likhte Hain Ke) Jitna Ye (Hairat Angez 
Riwayatein) Zyada Hongi Utna Hi Tajjub Aur Pasandeedgi 
Mein Izafa Hoga Aur Utna Hi Der Tak Log Inke Paas 
Baithenge Aur Phir Itni Hi Tezi Se Bakhshish Aur Inamaat 
Pesh Kiye Jaayenge 

SIPAS P^ all OE MYM DS ih yd at) 


Cyn?) 

Hazaaro Saal Pehle Bhi Aise Mugarrireen Maujood The Jo 
Logon Ko Hairan Karne Ke Liye Aur Unse Nazrane Wasool 
Karne Ke Liye Qisse Kahaniya Sunaya Karte The, Aaj Bhi Aise 
Mugarrireen Ki Bharmaar Hai Jinko Awaam Mein 
Magbooliyat Bhi Haasil Hai 

Inki Bayaan Karda Riwayat Maano Pathhar Ki Lakeer Hai 
Yaani Jo Inhone Bayaan Kar Diya Wo Ghalat Ho Hi Nahin 
Sakta 

Inke Muqable Mein Log Bade Se Bade Aalim Ki Baat Manne 
Ko Bhi Tayyar Nahin Hote 

Ab To Bas Itna Hi Kaha Ja Sakta Hai Ke Allah Bachaye Aise 
Muqarrireen Se 


Abde Mustafa 


Likhne Waale Zaroor Padhein 
Imam Qastalani Alaihi Rahma-NesEk-Kitab-kikhi-Jis:Mein 
Unhone Imam Suyooti Alaihi Rahma Ki Kitabo Se Madad Li 
Lekin Kahin Imam Suyooti Ka Zikr Nahin Kiya 
Imam Suyooti Kaha Karte The Ke Unhone Meri Kitabo Se 
Madad Li Aur Ye Zaahir Nahin Kiya Ke Wo Meri Kitabo Se 
Nagal Kar Rahe Hain, Ye Ek Oism Ki Khayanat Hai Jo Nagal 
Mein Mayoob Hai Aur Kuchh Hague Poshi Bhi Hai 


Imam Suyooti Ki Is Shikayat Ka Itna Charcha Hua Ke Ye 
Shikayat Shaykhul Islam, Zainuddin Zakariya Ansari Ke 
Huzoor Muhakama Ki Shakl Mein Pesh Huyi 

Imam Suyooti Ne Imam Qastalani Ko Kayi Jagaho Par Qasoor 
Waar Thehrate Huye Farmaya Ke Inhone Apni Kitab Mein 
Kayi Mawage Par Bayhaqi Ke Hawale Diye Hain, Zara Ye 
Batayein Ke Bayhagi Ki Tasneefat Kis Qadar Inke Paas 
Maujood Hain Aur Kin Tasneefat Se Inhone Nagal Ki Hai 
Jab Imam Qastalani Nishandehi Karne Se Aajiz Rahe To Imam 
Suyooti Ne Kaha Ke Aapne Meri Kitabo Se Nagal Kiya Hai 
Aur Maine Bayhagi Se Pas Aapko Likhte Wagt Ye Zaahir 
Karna Chahiye Tha Ke Aapne Mujh Se Nagal Kiya Aur Maine 
Bayhaqi Se Taaki Mujhse Istefade Ka Haque Bhi Ada Hota 
Aur Tasheeh -e- Nagal Ki Zimmedari Se Bhi Bari Ho Jaate 
Imam Qastalani Mulzim Ki Haisiyat Se Majlis Se Uthe Aur 
Humesha Dil Mein Ye Baat Rakhi Ke Imam Suyooti Ke Dil Se 
Is Kudoorat Ko Dhoya Jaaye 
Ek Roz Isi Irade Se Imam Qastalani Nange Sar Wa Pair Imam 
Suyooti Se Milne Shehre Misr Se Baahar Nikle Aur Imam 
Suyooti Ke Darwaze Par Dastak.Di, Imam Suyooti Ne Daryaft 
Kiya Ke Kaun? Imam Qastalani Ne Kaha Ke Main Ahmad 
Hoon, Barhana Sar -o- Paa Aapke Darwaze Par Khada Hoon 
Ke Aapke Dil Se Kudoorat Ko Door Kar Ke Aapko Raazi 
Karoon 
Ye Sun Kar Imam Suyooti Ne Andar Se Kaha Ke Maine Dil Se 
Kudoorat Nikal Di, Lekin Na Darwaza Khola Aur Na Mulaqat 
Ki! 

(CLAI LbOAUD SO UDD) 
Is Wagiye Se Wo Log Sabag Haasil Karein Jo Dusro Ki 
Tehreer Ko Apni Taraf Mansoob Karte Hain 

Agar Hum Kisi Ki Tehreer Ko Nagal Karte Hain To Chahiye 
Ke Use Joo Ka Too Rehne Dein 

Ye Amr Bhi Laazmi Hai Ke Jisse Istefada Kiya Gaya Hai Uska 
Zikr Kiya Jaaye 


Abde Mustafa 


Jagah Jee Lagane Ki Dunya Nahin Hai 
Ek Moazzin Jis Ne 40 Saal Tak Minare Par Chadh Kar Azaan 
Di, Ek Din Azaan Dene Ke Liye Minare Par Chadha Aur Azaan 
Dete Huye Jab "Haiyya Alal Falah" Par Pahuncha To Uski 
Nazar Ek Nasrani Aurat Par Padi, Uski Aqal Aur Dil Jawab De 
Gaye 
Azaan Chhod Kar Us Aurat Ke Paas Ja Pahuncha Aur Use 
Nikah Ka Paigham Diya, Wo Aurat Kehne Lagi Ke Mera 
Mehar Tujh Par Bhari Hoga 
Us Shakhs Ne Kaha Ke Tera Mehar Kya Hal? 
Aurat Boli Ke Deen -e- Islam Ko Chhod Kar Mere Mazhab 
Mein Dakhil Ho Ja! 
Us Moazzin Ne Islam Ko Chhod Kar Us Aurat Ka Mazhab 
Ikhteyar Kar Liya (Maaz Allah) 
Phir Aurat Ne Kaha Ke Mera Baap Ghar Ke Nichle Kamre 
Mein Hai, Tum Usse Ja Kar Nikah Ki Baat Karo 
Jab VVo Seedhiyo Se Niche Utarne Laga To Uska Paaon Phisal 
Gaya Jiski Wajah Se Kufr Ki Haalat Mein Hi Mar Gaya!!! 
Apni Shahwat Bhi Poori Na Kar Saka Aur Deen -e- Islam Se 
Bhi Haath Dho Baitha 

(Ul lat NP JE MEGA ATIN: ËN 
Is Zindagi Ka Koi Bharosa Nahin Ke Kab Saath Chhod De 
Kya Pata Aaj Raat Hum Soyein Aur Phir Aankh Hi Na Khule 
Allah Ta'ala Humein Bure Khatime Se Bachaye (Aamin) 


Abde Mustafa 


Jannat Mein Huzoor $ Ki Shadi 
Hazrat Saad Bin Junada Radiallaho Ta'ala Anho Se Rivvayat 
Hai Ke Huzoor $ Ne Irshad Farmaya Ke Allah Azzavvajal 
Jannat Mein Meri Shadi Hazrate Maryam Binte Imran (Yaani 
Hazrat Eisa Alaihissalam Ki Walida) Aur Hazrat Aasiya Aur 
Moosa Alaihissalam Ki Bahan Se Farmayega 


Ga JE 1458530, DH JAG asa LË ËN) 
Ek Aur Riwayat Mein Hai Ke Rasool -e- Kareem # Ne Hazrate 
Ayesha Radiallaho Ta'ala Anha.Se Irshad Farmaya Ke Kya 
Tumhein Maloom Hai Ke Allah Azzawajal Jannat Mein Mera 
Nikah Hazrat Maryam Binte Imran Aur Hazrat Moosa 
Alaihissalam Ki Bahan Kulsum Aur Firaun Ki (Nek Wa Paarsa) 
Biwi Aasiya Se Karega 


Gxt tS 15793 LUTON SUA PU df ËN) 
Hazrat Allama Mufti Muhammad Imtiyaz Qadri Hafizahullah 
Likhte Hain Ke Tafseer -e- Saavvi Mein Hai Ke Paanch 
Khavvateen Afzal Hain Maryam, Khadija, Fatima, Ayesha Aur 
Aaisya Radiallaho Ta'ala Anhum Ajmayeen, Bibi Aasiya Aur 

Bibi Maryam Jannat Mein Huzoor # Ki Azwaaj (Wives) Mein 
Se Hongi 
(Qi Mc yta PAG ËT An Le ËN) 
Hazrat Allama Mufti Muhammad Akmal Madni Hafizahullah 
Fatawa Razviya Ke Hawale Se Likhte Hain Ke Hazrat Maryam, 
Hazrat Kulsum Aur Hazrat Aasiya Ka Nikah Jannat Mein 
Huzoor #8 Se Hoga 
CIP OG EB yr? S SP 2 146% 1 NA PSI) 
Hazrat Allama Mufti Abdur Raheem Hafizahullah Tafseer -e- 
Ibne Kaseer, Tafseer -e- Durre Mansoor, Tafseer -e- Khazin, 
Tafseer -e- Qurtubi Waghaira Ke Hawale Se Likhte Hain Ke 
Jannat Mein Hazrat Maryam, HazratAastya Aur Hazrat 
Kulsum (Kulsum/Hakeema/Kaleema) Huzoor # Ki Zaujiyat Se 
Musharraf Wa Sarfaraz Hongi 
Gili Ze galba Ja A AO CD) 
Mufti Muhammad Yunus Raza Owaisi Hafizahullah Ne Bhi Ye 
Likha Hai Ke Jannat Mein Hazrat Maryam Ka Nikah Huzoor $ 
Se Hoga 
321/2!) 
Abde Mustafa 


Aap In Mein Se Kya Hain? 
Hazrate Abu Huraira Radiallaho Ta'ala Anho Bayaan Karte 
Hain Ke Maine Nabiye Kareem ## Ko Ye Farmate Huye Suna:- 


lac 3 Ilo 33 N13 Loy ddl SEN! lad Le Gjate Si yao LI! YIN 

Tarjuma : Dunya Mal'oon (Lanat Zada) Hai Aur Is Mein 
Maujood Har Cheez Mal'oon Hai, Sirf Allah Ta'ala Ka Zikr, 
Uska Zikr Karne Waala, Aalim Aur Talib -e- IIm (Mal'oon 
Nahin Hain) 


20137 oo dl bed 1 124-780 A 


VEN GUAES 2623221281 PATA S: 
Allah Azzawajal Se Dua Hai Ke Wo Humein Dunya Ki 
Muhabbat Se Bachaye Aur Apna Zikr Karne Aur Zyada Se 
Zyada llme Deen Haasil Karne Ki Toufique Ata Farmaye 


Abde Mustafa 


Hazrate Fatima Ki Taraf Mansoob Ek Mauzu Riwayat 
Imam -e- Ahle Sunnat, Aala Hazrat Rahimahullah Se Sawal 
Hua Ke Khatoon -e- Jannat, Hazrat Fatima Radiallaho Ta'ala 
Anha Ki Nisbat Se Ye Bayaan. Karna Ke Roze.Mehshar Wo 
Barhana Sar -o- Paa (Yaani Nange Sar Aur Pair) Zaahir Hongi, 
Imam Hasan Wa Husain Ke Khoon Aalud Aur Zahar Aalud 
Kapde Kandhe Par Liye Huye Aur Nabiye Kareem * Ke 
Dandan Mubarak Jo Jung -e- Uhud Mein Shaheed Huye The 
Use Haath Mein Liye Huye Bargaah -e- Ilahi Mein Haazir 
Hongi Aur Arsh Ka Paaya Pakad Kar Hilayengi Aur Khoon Ke 
Muawze Mein Gunahgar Ummat Ko Bakhshwayengi, Ye 
Sahih Hai Ya Nahin? 

Imam -e- Ahle Sunnat Jawaban Likhte Hain Ke Ye Sab Mahaz 
Jhoot, Iftira, Kizb, Gustakhi Aur Be Adabi Hai, Majma -e- 

Awwaleen Wa Aakhireen Mein Unka Barhana Tashreef Laana 
Jinko Barhana Sar Kabhi Aaftab Ne Nahin Dekha, Wo Ke Jab 
Siraat Par Se Guzar Farmayengi To Zere Arsh Se Munaadi 
Nida Karega Ke Aye Ahle Mehshar! Apne Sar Jhuka Lo Aur 
Apni Aankhein Band Kar Lo Ke Fatima Binte Muhammad $ë 
Siraat Par Guzar Farmayengi Phir VVo Noor -e- Ilahi Burq Ki 
Tarah Sattar Hazaar Hoorein Jalwe Mein Liye Huye Guzar 
Farmayega 


(160/22 77611) 
Abde Mustafa 


Huzoor # KiUngliya Mubarak 
Huzoor -e- Akram, Syed -e- Aalam £ Ki Shahadat Ki Ungli 
Mubarak Darmiyani Ungli Se Lambi Thi Aur Darmiyani Ungli 
Apne Saath Waali Ungli Se Lambi Thi Aur Wo Apne Saath 
Waali Ungli Se Lambi Thi Yaani Shahadat Ki Ungli Mubarak 
Ke Baad Teeno Ungliya Ek Ke Baad Ek Lambayi Mein Chhoti 
Thi 
Allama Dumeri Rahimahullah Ne Is Par Guftagu Karte Huye 
Ek Hadees Bhi Nagal Ki Hai Aur Us Hadees Ke Baare Mein 
Imam Ibne Hajar Haytmi Shafayi Rahimahullah Likhte Hain Ke 
Is Hadees Ko Shaykhul Islam, Ibne Hajar Rahimahullah Ne 
"Asadul Ghaba" Mein Aur Allama Qurtubi Rahimahullah Ne 
Surah -e- Bagrah Ki Tafseer Mein Zikr Kiya Hai 


(EPET SA, be AU) 
Abde Mustafa 

Sahaba Ko Bura Mat Kahiye 
Imam Bukhari Alaihi Rahma (Mutavvaffa 256 Hijri) Farmate 
Hain Ke Maine Ek Hazaar (1000) Se Zyaada Ahle Ilm Se 
Mulagat Ka Sharf Haasil Kiya Jin Mein Hijaaz -e- Mugaddas, 
Makkah, Madina, Koofa, Basra, Waasit, Baghdad, Shaam, 
Misr Aur Al Jazeera Ke Buzurg Bhi Hain, Aur Inse Sirf Ek Baar 
Hi Nahin 46 Saal Se Zaayid Arsa Mein Kayi Martaba Mulagat 
Ka Sharf Haasil Hua Magar Maine In Mein Koi Ek Buzurg Bhi 
Aise Nahin Dekhe Jo Sahaba -e- Kiraam Ki Burayi Karte Ho 


Pip 43202 1164 Gel ËN JI T Ziu 


16 we PS s 
Abde Mustafa 


Maafi Ki Kya Baat Hai 
Ek Buzurg Ko Kisi Ne Khaane Par Bulaya, Jab.Wo Ghar 
Pahunche To Maazrat Kar Li Ke Khane Ko Kuchh Nahin Hai! 
Teen Baar Bula Kar Aisa Hi Kiya Lekin Un Buzurg Ne Uff Tak 
Na Kiya 
Teesri Martaba Wo Shakhs Qadmo Mein Gir Pada Aur Maafi 
Maangte Huye Kehne Laga Ke Maine To Aapka Imtehan Liya 
Tha 
Ye Sun Kar Wo Buzurg Kehne Lage Ke Is Mein Maafi 
Maangne Ki Kyq Baat Hai? Ye Mamla To Kutte Jaisa Hai, 
Bulao To Chala Aata Hai Aur Dhutkaro To Chala Jaata Hai 

Allahu Akbar! Daur -e- Haazir Mein Aisa Akhlag Kahan 
Dekhne Ko Milta Hai 

Agar Humein Koi Dawat De Kar Aisa Kare To Ayinda Se Us 
Ki Dawat Ko Qabool Karna To Kuja Hum Us Ki Shakal 
Dekhna Bhi Gawara Nahin Karenge, Abhi To Haal Ye Hai Ke 
Khane Mein Thodi Bahut Kami Reh Jaaye To Hum Shikayato 
Ke Pahaad Khade Kar Dete Hain 


Allah Ta'ala Humein Akhlaq -e- Hasana Ata Farmaye Aur 
Takabbur VVa Riyakari Se Mehfooz Rakhe 


Abde Mustafa 

